Deutscher Gewerkschaftsbund
Store norske leksikon,Samfunn,Arbeid og velferd,Arbeidsliv,Arbeidslivsorganisasjoner
Deutscher Gewerkschaftsbund (DGB) er den dominerende arbeidstakerorganisasjonen i Tyskland. Den ble grunnlagt i 1949. Organisasjonen er partipolitisk uavhengig og har hovedsete i Berlin. DGB er tilsluttet Frie faglige internasjonale og Den europeiske faglige samorganisasjon. Den har 8 tilsluttede fagforbund med til sammen cirka 6 millioner medlemmer (2022). Det største medlemsforbundet er IG Metall, med nærmer 2,4 millioner medlemmer. Leder for DGB siden 2022 er Yasmin Fahimi. DGB inngår ikke tariffavtaler, da det er opp til medlemsforbundene.
Historie Det tidligere Allgemeiner Deutscher Gewerkschaftsbund (ADGB) var grunnlagt i 1919 og sosialistisk orientert. Det etterfulgte Generalkommission der Gewerkschaften (grunnlagt i 1890). ADGB hadde under krisen i 1930–1933 cirka 4,5 millioner medlemmer. Det ble oppløst av Hitler-styret i 1933, og medlemmene ble overført til Deutsche Arbeitsfront. Det østtyske Freien Deutschen Gewerkschaftsbundes (FDGB) ble oppløst i 1990, og DGB bygde deretter opp sin organisasjon også i øst. Les mer i Store norske leksikon arbeiderbevegelse fagforening Eksterne lenker DGB